Foto: FAH

U LIPNJU je broj nezaposlenih na Zavodu za zapošljavanje iznosio nikad manjih 169.188, dok je lani u isto vrijeme iznosio 219.491, što je ukupno preko 50.000 ljudi manje. Tim se podatkom nedavno pohvalio i HDZ-ov premijer Andrej Plenković.

>> Njemačke vlasti objavile podatke, evo koliko je točno ljudi lani iz Hrvatske otišlo u ovu zemlju



Ipak, ono što je razvidno je to kako nije Hrvatska ta gdje se otvorilo 50.000 novih radnih mjesta, nego je 50.000 ljudi iz Hrvatske otišlo u zemlje kao što su Irska, Njemačka i ostale države, u kojima Hrvati redovito traže posao.

Prema podacima Državnog zavoda za statistiku, iz Hrvatske je u 2016. iselilo oko 20.000 stanovnika, ali demografi smatraju da je neslužbeno taj broj i triput veći.

Njemački ured za statistiku: U godinu dana stiglo 56.000 Hrvata

Tekst se nastavlja ispod oglasa

Jučer su njemačke vlasti tu neslužbenu projekciju i službeno potvrdile - Njemački savezni ured za statistiku objavio je kako se iz Hrvatske u 2016. godini u Njemačku doselilo ukupno 56.000 osoba, a istodobno se iz Njemačke odselilo 22.000 hrvatskih državljana, ali ti se nisu vratili u Hrvatsku.

Krajem 2016. u Njemačkoj je tako živjelo nešto više od 332.000 građana Hrvatske, a krajem 2012. godine u Njemačkoj je bilo prijavljeno oko 225.000 Hrvata.

Dakle, danas je Hrvata u Njemačkoj 100.000 više, a u Hrvatskoj 100.000 manje. Službeni statistički rezultati iz Irske i ostalih dijelova Europe gdje Hrvati iseljavaju još nisu objavljeni.